Mar 18,2016
చివర్లో అమ్మకాల ఒత్తిడి
ముంబయి: ఐరోపా మార్కెట్ల నుంచి వెలువడిన ప్రతికూల పవనాలు, ఫార్మా కంపెనీ స్టాక్‌లలో అమ్మకాల ఒత్తిడి పెరగడం, ట్రేడింగ్‌ చివర్లో అధిక ధరల వద్ద మదుపరులు లాభాల స్వీకరణకు దిగడంతో గురువారం స్టాక్‌ మార్కెట్లు భారీ లాభాలను కోల్పోయి దాదాపు ప్రారంభ దశ వద్దే ముగిశాయి. బీఎస్‌ఈ సెన్సెక్స్‌ 5 పాయింట్ల మేర నష్టపోయి 24,677 పాయింట్ల వద్ద నిలిచింది. మరోవైపు దాదాపు నిఫ్టీ 14 పాయింట్ల మేర లాభంతో మేజిక్‌ ఫిగర్‌ 7,513 పాయింట్లను నిలబెట్టుకోగలిగింది. మిడ్‌క్యాప్‌, స్మాల్‌క్యాప్‌ సూచీలు 0.5 శాతం-0.7 శాతం మేర లాభపడ్డాయి. మార్కెట్‌ విస్తృతిలో ప్రతికూలత కనిపించింది. 1,271 స్టాక్‌లు లాభపడగా, 1,329 షేర్లు నష్టాలలో ముగిశాయి. అమెరికా కేంద్ర బ్యాంకు కీలక వడ్డీరేట్లలో దాదాపు యథాతథ స్థితిని కొనసాగించడం మార్కెట్లకు నూతనోత్తేజాన్ని ఇచ్చింది. ఈ చర్య ఆర్‌బీఐ వడ్డీరేట్లను సవరించేందుకు వెసులుబాటు కలిగించనుందన్న వార్తల నేపథ్యంలో మార్కెట్లు ఉదయం నుంచి మంచి దూకుడు మీద కనిపించిన మార్కెట్లు ఐరోపా మార్కెట్లు నష్టాలలో నిలవడంతో సాయంత్రానికి కొంత చప్పబడ్డాయి. దీనికి తోడు ఫార్మా షేర్లలో అమ్మకాల కూడా మదుపరులపై ఒత్తిడి పెంచాయి. ఆర్థిక సంవత్సరం చివరి రోజుల్లో ఉండే పన్ను చెల్లింపులకు గాను కొందరు ట్రేడర్లు అధిక ధరల వద్ద షేర్లును విక్రయించి లాభాలను గడించే ఉద్దేశంతో భారీగా అమ్మకాలకు దిగడం కనిపించింది. ఫలితంగా సాయంత్రం మార్కెట్లు దాదాపు ప్రారంభ దశ వద్దే ముగిశాయి. 
మీ స్నేహితులకు రికమెండ్ చెయ్యండి